На основу члана 14. Правилника о критеријумима, начину и поступку доделе средстава из буџета општине Беочин црквама и верским заједницама са територије општине Беочин („Службени лист општине Беочин“ бр. 5/19), члана 13. Одлуке о Општинском већу („Службени лист општина Срема“ број 25/08) и члана 48. Пословника о раду Општинског већа („Службени лист општина Срема“ број 27/08) Општинско веће општине Беочин на седници одржаној дана 12.06.2019. године донело је

**О Д Л У К У**

**О УТВРЂИВАЊУ ПРОГРАМА И ПРОЈЕКАТА ЦРКАВА И ВЕРСКИХ ЗАЈЕДНИЦА**

**ЗА КОЈЕ СЕ ОДОБРАВАЈУ СРЕДСТВА ИЗ БУЏЕТА ОПШТИНЕ БЕОЧИН ЗА 2019. ГОДИНУ**

**Члан 1.**

По основу спроведеног Jавног конкурса за доделу средстава из буџета општине Беочин за 2019. годину црквама и верским заједницама са територије општине Беочин, број 01-401-91/19 од 18.04.2019. године, aсходно Извештају Комисије за избор пројеката цркава и верских заједница, број 01-401-91/12/19 од 17.05.2019. године, додељују се средства црквама и верским заједницама са територије општине Беочин за суфинансирање и финансирање пројеката из буџета општине Беочин за 2019. годину, у укупном износу од 2.310.000,00 динара, следећим носиоцима пројеката:

|  |  |  |  |
| --- | --- | --- | --- |
| **Ред.**  **број** | **Назив цркве/верске заједнице-**  **носиоца пројекта** | **Назив изабраног**  **пројекта** | **Износ средстава за суфинанси-рање и финансирање из буџета општине Беочин за 2019. годину** |
|  | **СРПСКА ПРАВОСЛАВНА ЦРКВА, ЕПАРХИЈА СРЕМСКА, МАНАСТИР БЕОЧИН** | Инвестициони радови – обнова Храма | **2.000.000,00** |
|  | **МЕЏЛИС ИСЛАМСКА ЗАЈЕДНИЦА БЕОЧИН** | Организација постачке вечере – ифтара | **80.000,00** |
|  | **СЛОВАЧКА ЕВАНГЕЛСИТИЧКА А.В. ЦРКВЕНА ОПШТИНА ЛУГ** | Инвестициони радови – молерски радови | **80.000,00** |
|  | **СРПСКА ПРАВОСЛАВНА ЦРКВЕНА ОПШТИНА БАНОШТОР** | Опремање храма – рестаурација дрвених стасидија | **50.000,00** |
|  | **СРПСКА ПРАВОСЛАВНА ЦРКВЕНА ОПШТИНА СУСЕК** | Развој хорске делатности | **50.000,00** |
| 6. | **СРПСКА ПРАВОСЛАВНА ЦРКВЕНА ОПШТИНА ЧЕРЕВИЋ** | Инвестициони радови – санација влаге | **50.000,00** |

**Члан 2.**

Носиоци одобрених пројеката морају исте реализовати најкасније до 31.12.2019. године.

**Члан 3.**

Обавезе према носиоцима пројеката из тачке 1. овог Одлуке извршаваће се сразмерно оствареним примањима буџета.

**Члан 4.**

Председник општине ће закључити уговоре са носиоцима одобрених пројеката из члана 1. ове Одлуке.

Уколико се носилац одобреног програма и пројекта не одазове позиву за закључење уговора, сматраће се да је одустао од предлога пројекта.

**Члан 5.**

Носилац пројекта коме су додељена средства дужан је да Комисији достави наративни и финансијски извештај о реализацији пројекта након завршетка реализације пројекта до краја текуће године, односно најкасније до 15. јануара 2020. године.

Носиоцу пројекта коме су додељена средства, а који не достави извештај у прописаном року, или уколико ненаменски користи одобрена средства неће бити додељена средства у наредне три године, односно неће бити разматрано евентуално учешће истог на јавном конкурсу у наредне три године.

**Члан 6.**

Ова Одлука је коначна.

**Члан 7.**

Ову Одлуку објавити на званичној интернет страници Општине Беочин, на огласној табли Општинске управе општине Беочин и у „Службеном листу општине Беочин“.

ОПШТИНА БЕОЧИН

ОПШТИНСКО ВЕЋЕ

Број: 01-401-109/19

Дана: 12.06.2019. године

Б Е О Ч И Н

Председник општине

Митар Милинковић

\_\_\_\_\_\_\_\_\_\_\_\_\_\_\_\_\_\_\_